Page:Ludus Coventriae (1841).djvu/32

 A thef thei save with herty wylle, That callyd is Barrabas.

Primus vexillator.

In the xxx. pagent thei bete out Crystes blood, And nayle hym al nakyd upon a rode tre, Betwen ij. thevys, i-wys they were to wood, They hyng Cryst Jhesu, gret shame it is to se. Vij. wurdys Cryst spekyth hangyng upon the rode, The weche ȝe xal here alle tho that wyl ther be, Than doth he dye ffor oure allether good; His modyr doth se that syth, gret mornyng makyth she, ffor sorwe she gynnyth to swowne. Seynt John evyn ther as I ȝow plythe, Doth chere oure lady with al his mythe, And to the temple anon forth rythe, He ledyth here in that stownde.

Secundus vexillator.

We purpose to shewe in oure pleyn place, In the xxxj.^{ti} pagent, thorwe Godys mythe, How to Crystes herte a spere gan pace, And rent oure lordys bryst in ruly plyth. ffor Longeus that olde knyth, blynd as he was, A ryth sharpe spere to Crystes herte xal pythe, The blod of his wounde to his oyn xal tras, And thorwe gret meracle ther hath he syth. Than in that morn, Crystes soule goth downe to helle, And ther ovyrcomyth the fend so felle, Comfortyth the soulys that therin dwelle, And savyth that was fforlorn.

Tertius vexillator.

Joseph and Nycodemus to Cryst trew servaunt In the xxxij. page[nt] the body thei aske to have.